NORAKSTS

|  |  |
| --- | --- |
| 27.04.2023. | Nr.4/13 |

**PROJEKTA “KONTAKTS JELGAVĀ” IESNIEGUMA IESNIEGŠANA**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4.panta pirmās daļas 8.punktu, Jaunatnes likuma 12.panta trešo daļu, Jaunatnes politikas pamatnostādnēm 2021. – 2027. gadam, Jaunatnes politikas valsts programmas 2022. – 2024. gadam pasākumu Nr.2.3. “Nodrošināt izglītojamo līdzdalību lēmumu pieņemšanā izglītības iestādēs, stiprinot izglītojamo pašpārvaldes, t.sk. izveidojot ilgtspējīgu koordinācijas modeli nacionālā līmenī”, Nr.2.3.1. “Nodrošināta izglītojamo līdzdalība lēmumu pieņemšanā izglītības iestādēs, attīstot izglītojamo pašpārvalžu koordinācijas modeli”, Jelgavas valstspilsētas jaunatnes politikas rīcības plānu 2022. – 2027. gadam (apstiprināts ar Jelgavas valstspilsētas domes 2022. gada 27. janvāra lēmumu Nr.1/4 “Jelgavas valstspilsētas jaunatnes politikas rīcības plāna 2022. – 2027. gadam apstiprināšana”) un Jaunatnes starptautisko programmu aģentūras izsludināto atklāto projektu konkursu “Atbalsts izglītības iestāžu pašpārvalžu attīstībai programmas “Kontakts” iniciatīvu projektu īstenošanai”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta “Kontakts Jelgavā” (turpmāk - Projekts) iesniegumu Jaunatnes starptautisko programmu aģentūras izsludinātajā atklātajā projektu konkursā “Atbalsts izglītības iestāžu pašpārvalžu attīstībai programmas “Kontakts” iniciatīvu projektu īstenošanai”. Projekta kopējās izmaksas ir 3600,00 *euro* (trīs tūkstoši seši simti *euro* un 00 *centi*), kas ir 100% valsts budžeta finansējums un neparedz pašvaldības priekšfinansējumu.

2. Pilnvarot Jelgavas valstspilsētas pašvaldības iestādes “Sabiedriskais centrs” vadītāju veikt visas nepieciešamās darbības Projekta iesnieguma iesniegšanai un Projekta īstenošanai tā apstiprināšanas gadījumā, t.sk. parakstīt ar Projekta iesnieguma iesniegšanu un Projekta īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. aprīlī